ועדת החוקה, חוק ומשפט, כנסת 16, פרוטוקול מספר 475, 2005-05-16 10:00

מיכאל איתן: בוקר טוב, אני מתכבד לפתוח את ישיבת הוועדה.

מיכאל איתן: זאת הישיבה הראשונה של כנס הקיץ.

מיכאל איתן: אנחנו דנים בהצעת חוק סדר הדין הפלילי (סמכויות אכיפה – חיפוש בגוף החשוד) (תיקון) (נטילת אמצעי זיהוי ומאגר נתוני זיהוי), התשס"ה-2005.

אפרת רוזן: בעקבות הדיון הקודם הוספנו 3 סעיפים.

אפרת רוזן: בסעיף11ג הוספנו הוראה שמאפשרת לחשוד שנחקר באזהרה וניטלו ממנו אמצעי זיהוי להגיש בקשה לעיון חוזר אם הוא סבר מלכתחילה שלא הייתה הצדקה לחקור אותו באזהרה.

אפרת רוזן: זה בעקבות ההצעה של היושב-ראש.

אפרת רוזן: דיברנו בדיון הקודם על כך שהבקשה לעיון חוזר תוגש לראש מחלקת חקירות במטה הארצי של המשטרה.

אפרת רוזן: הבנתי שיש בעיה עם ההגדרה.

אפרת רוזן: רציתי שהמשטרה תוכל להציג, כדי שנוכל להכריע מי יהיה הגוף שיוכל לעיין בבקשות.

דן אהרון: אנחנו מבקשים שבסעיף קטן (א) יהיה כתוב: "קצין משטרה בכיר או עו"ד במטה הארצי במשטרת ישראל, שייקבע לעניין זה על ידי המפקח הכללי של המשטרה", ושבסעיף קטן (ב) ייכתב: "מצא קצין משטרה בכיר שנקבע כאמור בסעיף קטן (א) או עו"ד שהוא הסמיך.

דן אהרון: ."

אפרת רוזן: כלומר שזה יהיה קצין במטה הארצי שהמפכ"ל הסמיך לצורך זה.

אפרת רוזן: דן אהרון: בדרך כלל בחקיקה לא מקובל לציין סמכות קונקרטית, למעט המפכ"ל שיש לו סמכות.

אפרת רוזן: אני חושב שלא נכון להתייחס בחוק ספציפי לקצין ספציפי.

אפרת רוזן: אולי צריך לקבוע את הדרגה של הקצין.

דן אהרון: אנחנו חושבים שזה יכול להיות קצין בכיר.

אפרת רוזן: זה בסדר.

אפרת רוזן: עשינו התאמה של החוק הזה לחוק השיפוט הצבאי.

אפרת רוזן: אם אנחנו רוצים לעשות התאמה לחשוד שנחקר בעבירה לפי חוק השיפוט הצבאי שיוכל להגיש בקשה לעיון חוזר, צריך להחליט על הגוף שאליו הוא יוכל להגיש את הבקשה לעיון חוזר.

אלעד אייל: אנחנו היינו מעונינים שזה יהיה קצין משטרה צבאי בכיר.

מיכאל איתן: לא איכפת לי, כי נראה לי שיהיו מקרים נדירים.

אפרת רוזן: גם לי נראה שיהיו מקרים נדירים, אבל צריך להחליט אם המשטרה תהיה הגוף.

גבי פיסמן: המשטרה רוצה להיות זאת שקובעת עבור הצבא.

אלעד אייל: חשבנו שאין הכרח בסעיף מקביל, כלומר שאפשר שהמשטרה תטפל גם בעיון חוזר במקרה שהדגימה הביולוגית.

אלעד אייל: .

אפרת רוזן: הבעיה שהבקשה לעיון חוזר מתייחסת לעצם הרעיון שלא הייתה מלכתחילה סיבה לחקור באזהרה.

אפרת רוזן: מי שחוקר באזהרה זה הצבא, לא המשטרה.

מיכאל איתן: תכתבי פרקליט צבאי ראשי.

אלעד אייל: פרקליט צבאי או קצין משטרה.

אפרת רוזן: הבקשה לעיון חוזר תהיה מוגשת לפרקליט צבאי לפי אותן עילות שקבועות עכשיו.

אפרת רוזן: הסעיף הבא הוא סעיף 11כד.

אפרת רוזן: בעקבות הדיון הקודם בוועדה, החלטנו להוסיף הוראה שמאפשרת לאדם, שהתקיימו לגביו התנאים למחיקה מהמאגר, לבדוק במשטרה שאכן הפרטים שלו נמחקו מהמאגר.

אפרת רוזן: 11כד(א) מי שהתקיימו לגביו הוראות סעיף 11כג(א), רשאי להתייצב אישית בתחנת משטרה אם שילם את האגרה שנקבעה לפי סעיף 15(ב)(1)(ה), כדי לברר, בעצמו או על ידי אפוטרופסו, האם נמחקו הנתונים לזיהוי גנטי שהופקו מאמצעי זיהוי שניטל ממנו, ואולם לא יימסר לאותו אדם תדפיס, עותק, פלט מחשב, צילום או כל תיעוד אחר.

אפרת רוזן: (ב) שוכנע קצין משטרה כי נבצר ממי שהתקיימו לגביו הוראות סעיף קטן (א) להתייצב בתחנת המשטרה בעצמו או באמצעות אפוטרופסו, יאפשר לעורך דינו או לקרובו של האדם שאשר קיבל ייפוי כוח ממנו, להתייצב ולברר כאמור באותו סעיף קטן, ובהתאם לתקנות שיקבע השר לביטחון הפנים לפי סעיף 15(ב)(1)(ה).

אפרת רוזן: (ג) מי שקיבל מידע כאמור בסעיף זה, לא ימסור את המידע אלא למי שהמידע אודותיו, ויחולו עליו הוראות סעיף 11כ.

אפרת רוזן: (ד) בסעיף זה, "עורך דין" – לרבות מתמחה המועסק על ידי עורך הדין.

אפרת רוזן: "

דן אהרון: אנחנו מבקשים שיירשמו המילים "דגימה ביולוגית".

אפרת רוזן: כל הסעיף הוא בירור בדבר מחיקת נתונים לזיהוי גנטי.

לילה מרגלית: למה נדרשת כאן אגרה, הרי אדם מברר בתוך התחנה?

מיכאל איתן: אין דבר שהוא ללא עלות.

מיכאל איתן: רק לענות לאדם שבא למשטרה עולה כסף.

מיכאל איתן: הכל עולה כסף.

מיכאל איתן: אני לא חושב שיש דבר שלא עולה כסף.

מיכאל איתן: את יכולה לומר שהעלויות צריכות להיספג בכל העלויות של המשטרה, אבל אז יש שאלה אם זה לא פתח לבלבולי מוח כי אנשים יבואו כל רגע וישגעו את המשטרה עם השטויות האלו.

מיכאל איתן: לפעמים לכסף יש ערך לא רק מבחינת הפיצוי של מי שעושה את השירות אלא יש לו ערך של מסנן.

מיכאל איתן: כאשר השירות ניתן בחינם האדם יכול לבקש 1000 פעם, אבל ברגע שזה עולה כסף זה מהווה איזה שהוא מחסום.

מיכאל איתן: אני לא יודע מה יהיו המחירים עבור השירות הזה.

מיכאל איתן: אפשר יהיה לקבוע שהאישור של האגרה יהיה.

מיכאל איתן: .

גבי פיסמן: קבענו שהאגרה תהיה קבועה בתקנות.

מיכאל איתן: אלו יהיו תקנות שיאושרו על ידי ועדת החוקה.

אפרת רוזן: צריך לשים לב שהסעיף של הבירור מדבר על תקנות שיקבעו את מידת הקרבה של האדם שיברר במשטרה.

אפרת רוזן: אם אנחנו קובעים את האגרות באישור ועדת חוקה, אולי כדאי גם שהתקנות האחרות יהיו באישור ועדת החוקה.

גבי פיסמן: אני רוצה לציין שוועדת החוקה לא מתערבת לעניין האגרות במרשם הפלילי.

מיכאל איתן: אני מוכן להשתחרר מהסמכות הזאת אם האגודה לזכויות האזרח תשחרר אותי.

לילה מרגלית: העיקרון בחוק חופש המידע אומר שבנוגע למידע שקשור לאדם עצמו לא אמורה להיות אגרה, אלא ככל שזה נדרש כדי לכסות את עלות הצילומים ועלות הפקת המידע.

לילה מרגלית: השאלה היא איך אנחנו יכולים להבטיח שכך יהיה המצב כאן.

מיכאל איתן: אין לי שום בעיה שזה יהיה כתוב כך.

אפרת רוזן: זה נראה לי מיותר.

מיכאל איתן: לפחות שיירשם בפרוטוקול, שהמשטרה אומרת שזאת המשמעות של האגרה.

מיכאל איתן: האם אני טועה?

גבי פיסמן: אין שום בעיה לקבוע שהאגרות האלו יהיו אגרות סבירות, בהתאם לעלויות הריאליות.

אפרת רוזן: לא צריך לקבוע את זה בחוק.

מיכאל איתן: זאת התחייבות שהם נותנים לנו.

גבי פיסמן: למשטרה אין כוונות לעשות רווחים מהעניין.

מיכאל איתן: אנחנו נוותר על אישור הוועדה.

אפרת רוזן: סעיף 14י זה סעיף שהוספנו במהלך הדיונים בוועדה.

אפרת רוזן: הסעיף אומר שיימסר לוועדה דין וחשבון לגבי כל מיני נתונים סטטיסטיים שנוגעים לניהול המאגר.

אפרת רוזן: במקור חשבנו שמי שימסור את הדיווח יהיה שר המשפטים והשר לביטחון הפנים, אבל נראה שזה מיותר ששר המשפטים ישתתף בדיווח, כיוון שכל הנתונים הם נתונים סטטיסטיים לגבי ניהול המאגר.

אפרת רוזן: גם משרד המשפטים וגם המשטרה מסכימים שזה יהיה רק השר לביטחון הפנים.

מיכאל איתן: אין שום בעיה.

אפרת רוזן: הוספנו שדיווח ראשון יימסר לוועדה ב1 לפברואר 2007.

אפרת רוזן: רצינו שזה יהיה מועד סטטוטורי שייקבע בחוק, אבל שיהיה גם מספיק זמן לאגור מספיק מידע ובקשות להעברת מידע.

אפרת רוזן: זה המועד שמקובל על משרד המשפטים.

אפרת רוזן: הוספנו תיקון עקיף לחוק הנוער (שפיטה).

אפרת רוזן: התיקון הזה מתחייב, כיוון שבהצעת החוק הזאת יש פרק שנוגע לנטילה של אמצעי זיהוי בהסכמה מגוף של אדם שאינו חשוד.

אפרת רוזן: יש שם הוראות ספציפיות לגבי נטילה בהסכמה מקטינים.

אפרת רוזן: אחת ההוראות מדברת על התייעצויות שנדרשות עם חוקר נוער.

אפרת רוזן: גילינו שאין הגדרה בחוק לחוקר נוער.

אפרת רוזן: חשבו לעשות את ההגדרה הזאת במסגרת תיקון לחוק הגנת ילדים, אבל כיוון שהחוק שלנו כנראה יעבור לפני חוק הגנת ילדים, הוספנו תיקון עקיף במסגרת החוק הזה.

אפרת רוזן: חשבנו לתת קצת שהות למשטרה להתארגן מבחינת התקנות ומבחינה אדמיניסטרטיבית לפני שהחוק ייכנס לתוקף.

אפרת רוזן: הבנתי שמוסכם שהחוק ייכנס לתוקף תוך 3 חודשים.

אפרת רוזן: יש הסתייגות מהותית אחת של חברת הכנסת זהבה גלאון, שמבקשת למחוק את סעיף קטן (א)(1)ו-(2) בסעיף 11ב.

אפרת רוזן: היא מבקשת לתקן, בהתאמה, את שאר סעיפי הצעת החוק, כולל גם את סעיף המחיקה מהמאגר.

מיכאל איתן: המשמעות של זה היא שלא יהיה מאגר.

אפרת רוזן: יהיה מאגר רק של מורשעים.

מיכאל איתן: מי בעד קבלת ההסתייגות?

מיכאל איתן: ה צ ב ע ה בעד - 0 נגד – 2 ההסתייגות לא התקבלה מי בעד העברת החוק לקריאה שנייה ושלישית?

מיכאל איתן: ה צ ב ע ה בעד – 2 נגד – 0 אושר אי מודה לכל הגורמים שהשתתפו בעבודת החקיקה בכנסת.

מיכאל איתן: אני מקווה מאוד שהחוק ישיג את מטרותיו: יתרום יותר ביטחון לאזרחי מדינת ישראל, יקטין את הפשיעה, יביא חשודים לדין.

מיכאל איתן: אני מקווה שתימצא דרך בה החומר הזה יוכל לשרת גם מחקרים.

מיכאל איתן: קידמה טכנולוגית זה דבר שיכול לסייע לאדם.

מיכאל איתן: ככל שמפתחים טכנולוגיות יותר חזקות שמגבירות את יכולתו של האדם לעשות דברים חיובים, כך גם נותנים כלים לעשות דברים שליליים.

מיכאל איתן: האבחנה כיצד להשתמש בטכנולוגיה היא אבחנה בין טוב לרע.

מיכאל איתן: אני מקווה שהרע בשימוש בטכנולוגיה ובכלים שאנחנו נותנים בידי המשטרה יהיה מינימאלי.

מיכאל איתן: משהו בטח יקרה, אבל הוא לא יהיה משמעותי.

מיכאל איתן: המהלך הזה יצדיק את עצמו.

מיכאל איתן: אני מאחל למשטרה הצלחה בהפעלת הכלים.

מיכאל איתן: כשנתראה פה בקבלת הדיווחים נוכל גם לברך על המעשה, לא רק להביע משאלות.

מיכאל איתן: תודה רבה.